CELEX: 62009CN0429
Language: da
Date: 2009-10-30 00:00:00
Title: Sag C-429/09: Anmodning om præjudiciel afgørelse indgivet af Verwaltungsgericht Halle (Tyskland) den 30. oktober 2009 — Günter Fuß mod Stadt Halle (Saale)

30.1.2010   
            
            
               DA
            
            
               Den Europæiske Unions Tidende
            
            
               C 24/23
            
         Anmodning om præjudiciel afgørelse indgivet af Verwaltungsgericht Halle (Tyskland) den 30. oktober 2009 — Günter Fuß mod Stadt Halle (Saale)
   (Sag C-429/09)
   2010/C 24/41
   Processprog: tysk
   
      Den forelæggende ret
   
   Verwaltungsgericht Halle
   
      Parter i hovedsagen
   
   
      Sagsøger: Günter Fuß
   
      Sagsøgt: Stadt Halle (Saale)
   
      Præjudicielle spørgsmål
   
   
               1)
            
            
               Kan der med støtte i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (1) rejses afledte krav i en situation, hvor arbejdsgiveren har fastsat en arbejdstid, der overskrider grænsen i direktivets artikel 6, litra b)?
            
         
               2)
            
            
               Såfremt spørgsmål 1 besvares bekræftende, spørges: Kan kravet rejses alene som følge af tilsidesættelsen af direktiv 2003/88/EF, eller gælder der efter fællesskabsretten yderligere betingelser for kravet, som f.eks. at der til arbejdsgiveren er indgivet en ansøgning om arbejdstidsnedsættelse, eller at der er udvist culpa ved fastsættelsen af arbejdstiden?
            
         
               3)
            
            
               Hvis betingelserne for et afledt krav er til stede, spørges, om kravets genstand er afspadsering eller en økonomisk kompensation, og hvilke retningslinjer fællesskabsretten indeholder for beregningen af størrelsen heraf?
            
         
               4)
            
            
               Er referenceperioderne i artikel 16, litra b), og/eller artikel 19, stk. 2, i direktiv 2003/88/EF i et tilfælde som det foreliggende umiddelbart anvendelige, når der i national ret udelukkende er fastsat en arbejdstid, der overskrider den maksimale arbejdstid i artikel 6, litra b), i direktiv 2003/88/EF, uden at der er fastsat regler om kompensation? Såfremt de er umiddelbart anvendelige, spørges, om og i givet fald hvordan kompensationen skal indrømmes, hvis arbejdsgiveren ikke indrømmer kompensationen inden udløbet af referenceperioden?
            
         
               5)
            
            
               Hvordan skulle spørgsmål 1-4 besvares, mens Rådets direktiv 93/104/EF af 23. november 1993 (2) var i kraft?
            
         
      (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EUT L 299, s. 9).
   
      (2)  Rådets direktiv 93/104/EF af 23.11.1993 om visse aspekter i forbindelse med tilrettelæggelse af arbejdstiden (EFT L 307, s. 18).